CELEX: 32005D0484
Language: mt
Date: 2005-07-04 00:00:00
Title: 2005/484/KE: Deċiżjoni tal-Kummissjoni ta’ l- 4 ta’ Lulju 2005 dwar il-proċedura għall-verifika tal-konformità ta’ prodotti tal-bini skond l-Artikolu 20(2) tad-Direttiva tal-Kunsill 89/106/KEE fir-rigward ta’ kitts għall-bini ta' mħażen li jkessħu u kitts ta’ l-istruttura esterna għall-bini ta' mħażen li jkessħu (notifikata taħt dokument numru C(2005) 1961) Test b'rilevanza għaż-ŻEE.

12.12.2006   
            
            
               MT
            
            
               Il-Ġurnal Uffiċjali ta’ l-Unjoni Ewropea
            
            
               177
            
         DEĊIŻJONI TAL-KUMMISSJONI
   ta’ l-4 ta’ Lulju 2005
   dwar il-proċedura għall-verifika tal-konformità ta’ prodotti tal-bini skond l-Artikolu 20(2) tad-Direttiva tal-Kunsill 89/106/KEE fir-rigward ta’ kitts għall-bini ta' mħażen li jkessħu u kitts ta’ l-istruttura esterna għall-bini ta' mħażen li jkessħu
   (notifikata taħt dokument numru C(2005) 1961)
   (Test b'rilevanza għaż-ŻEE)
   (2005/484/KE)
   IL-KUMMISSJONI TAL-KOMUNITAJIET EWROPEJ,
   Wara li kkunsidrat it-Trattat li jistabbilixxi l-Komunitajiet Ewropej,
   Wara li kkunsidrat id-Direttiva tal-Kunsill 89/106/KEE tal-21 ta' Diċembru 1988 dwar l-approssimazzjoni ta’ liġijiet, regolamenti u dispożizzjonijiet amministrattivi ta' l-Istati Membri marbuta mal-prodotti tal-bini (1), u b'mod partikolari l-Artikolu 13 (4) tagħha,
   Billi:
   
               (1)
            
            
               Fir-rigward taż-żewġ proċeduri għall-verifika tal-konformità ta’ prodott skond l-Artikolu 13(3) tad-Direttiva 89/106/KEE, il-Kummissjoni hi meħtieġa tagħżel l-inqas proċedura oneruża kompatibbli mas-sigurtà. Dan ifisser li hu meħtieġ li jkun deċiż jekk, għal prodott jew familja ta’ prodotti, l-eżistenza ta’ sistema ta’ kontroll tal-produzzjoni fil-fabbrika taħt ir-responsabilità tal-manifattur hijiex kundizzjoni meħtieġa u suffiċjenti għall-verifika tal-konformità, jew jekk, għal raġunijiet marbuta ma' l-osservanza tal-kriterji msemmija fl-Artikolu 13(4) tad-Direttiva 89/106/KEE, hijiex meħtieġa l-intervenzjoni ta' korp taċ-ċertifikazzjoni approvat.
            
         
               (2)
            
            
               L-Artikolu 13(4) tad-Direttiva 89/106/KEE jeħtieġ li l-proċedura hekk iddeterminata għandha tkun indikata fil-mandati u fl-ispeċifikazzjonijiet tekniċi. Huwa għalhekk mixtieq li l-kunċett ta’ prodotti jew familja ta’ prodotti kif użat fil-mandati u fl-ispeċifikazzjonijiet tekniċi jkun iddefinit.
            
         
               (3)
            
            
               Iż-żewġ proċeduri previsti fl-Artikolu 13(3) tad-Direttiva 89/106/KEE huma deskritti fid-dettall fl-Anness III għal dik id-Direttiva. Huwa għalhekk meħtieġ li l-metodi li bihom iż-żewġ proċeduri ser ikunu implimentati jkunu speċifikati b’mod ċar, permezz ta' referenza għall-Anness III, għal kull prodott jew familja ta' prodotti, minħabba li l-Anness III jagħti preferenza lil ċerti sistemi.
            
         
               (4)
            
            
               Il-proċedura msemmija fil-punt (a) ta’ l-Artikolu 13(3) tad-Direttiva 89/106KEE tikkorrispondi mas-sistemi stipulati fl-ewwel possibilità, mingħajr sorveljanza kontinwa, u fit-tieni u t-tielet possibilità tal-punt (ii) tat-taqsima 2 ta’ l-Anness III tad-Direttiva 89/106/KEE. Il-proċedura msemmija fil-punt(b) ta’ l-Artikolu 13(3) tikkorrispondi mas-sistemi stipulati fil-punt (i) tat-taqsima 2 ta’ l-Anness III, u fl-ewwel possibilità, b’sorveljanza kontinwa, ta’ punt (ii) tat-taqsima 2 ta’ l-Anness III.
            
         
               (5)
            
            
               Il-miżuri previsti f'din id-Deċiżjoni huma skond l-opinjoni tal-Kumitat Permanenti tal-Bini,
            
         ADOTTAT DIN ID-DEĊIŻJONI:
   Artikolu 1
   Il-prodotti mniżżla fl-Anness se jkollhom il-konformità taghhom ivverifikata permezz ta’ proċedura fejn, flimkien ma’ sistema ta’ kontroll tal-produzzjoni fil-fabbrika mħaddma mill-manifattur, korp ta’ ċertifikazzjoni approvat ikun involut fil-valutazzjoni u s-sorveljanza tal-kontroll tal-produzzjoni jew tal-prodott innifsu.
   Artikolu 2
   Il-proċedura għall-verifika tal-konformità kif stipulata fl-Anness II għandha tkun indikata fil-mandati għal-Linji ta’ Gwida għall-approvazzjonijiet tekniċi Ewropej.
   Artikolu 3
   Din id-Deċiżjoni hija indirizzata lill-Istati Membri.
   
      Magħmul fi Brussell, nhar l-4 ta’ Lulju 2005.
      
         
            Għall-Kummissjoni
         
         Günter VERHEUGEN
         
            Viċi President tal-Kummissjoni
         
      
   
   
      (1)  ĠU L 40, 11.2.1989, p. 12. Direttiva kif l-aħħar emendata mir-Regolament (KE) Nru 1882/2003 tal-Parlament Ewropew u tal-Kunsill (ĠU L 284, 31.10.2003, p. 1).
   
      ANNESS I
      Kitts għall-bini ta' mħażen li jkessħu u kitts ta’ l-istruttura esterna għall-bini ta' mħażen li jkessħu:
      
                  —
               
               
                  Għall-użu f’xogħolijiet ta’ bini.
               
            
   
      ANNESS II
      
         Nota: għal prodotti li għandhom iktar minn wieħed mill-użi maħsuba speċifikati fil-kategoriji li ġejjin, il-ħidmiet għall-korp approvat, idderivati mis-sistemi rilevanti ta’ verifika tal-konformità, huma kumulattivi
      KITTS GĦALL-BINI TA' MĦAŻEN LI JKESSĦU U KITTS TA’ L-ISTRUTTURA ESTERNA GĦALL-BINI TA' MĦAŻEN LI JKESSĦU
      Sistemi għall-verifika tal-konformità
      Għall-prodott(i) u l-użu(i) maħsub(a) mniżżla hawn taħt, l-Organizzazzjoni Ewropea għall-Approvazzjoni Teknika (EOTA) hija mitluba tispeċifika s-sistema(i) għall-verifika tal-konformità li ġejja(in) fil-Linji ta’ Gwida għall-approvazzjonijiet tekniċi Ewropej rilevanti:
      
                  Prodott(i)
               
               
                  Użu(i) maħsuba
               
               
                  Livell(i) jew klassi(jiet)
                  (reazzjoni man-nar)
               
               
                  Sistema(i) ta’ verifika tal-konformità
               
            
                  Settijiet ta’ bini għall-ħażna fil-kesħa u settijiet ta’ l-istruttura esterna ta’ bini għall-ħażna fil-kesħa
               
               
                  f’xogħlijiet ta’ bini
               
               
                  —
               
               
                  1 
               
            
                  L-ewwel Sistema: Ara d-Direttiva 89/106/KEE, l-Anness III.2 Punt (i), mingħajr testijiet ta’ awditjar fuq kampjuni
               
            L-ispeċifikazzjoni għas-sistema għandha tkun f’mod illi tkun tista’ tiġi implimentata anki fejn ir-rendiment ma jeħtieġx li jkun iddeterminat għal karatteristika speċifika, minħabba li għallinqas Stat Membru wieħed m’għandux ħtieġa legali għal din il-karatteristika (ara l-Artikolu 2(1) tad-Direttiva 89/106/KEE u, fejn xieraq, il-klawżola 1.2.3 tad-Dokument Interpretattiv). F’dawk il-każi l-verifika ta’ tali karatteristika m’għandhiex tkun imposta fuq il-manifattur jekk dan ma jixtieqx jiddikjara r-rendiment tal-prodott f'dak ir-rigward.